
ACTA APOSTOLIGAE SEDIS 


COMMENTARIUM OFFICIALE 


ACTA BENEDICTI PP. XV 


APOSTOLICAE SUB PLUMBO LITTERAE 


I 


DE METROPOLITANAE ET NOVAE PROVINCIAE ECCLESIASTICAE ADAMANTINAE 
ERECTIONE. 


BENEDICTUS EPISCOPUS 


SERVUS SERVORUM DEI 
AD PERPETUAM REI MEMORIAM 


Quandocumque se praebuit occasio novas ecclesiasticas provincias 
instituendi, ut inde catholicae religionis bonum incrementum sumeret 
et fideles uberiora et promptiora, quibus indigent, spiritualia subsidia 
percipere possent, id semper praestitisse Summos Pontifices ecclesiastica 
documenta testantur. 

Cum itaque Apostolicus in ditione Brasiliana Nuntius iampridem 
instaret, ut pro maiori spirituali bono, sive Episcoporum sive fidelium, 
in latissima provincia ecclesiastica Mariannensi alia constitueretur eccle- 
siastica provincia erigendo in sedem Metropolitanam Adamantinam dioe- 
cesim, Nos, omnibus rationum momentis sedulo attenteque perpensis, 
ad eiusdem erectionem deveniendum esse existimavimus. . 

Quapropter, de consulto dilectorum filiorum S. R. E. Cardinalium 
Sacrae Congregationis Consistorialis, de consensu venerabilis fratris 
hodierni archiepiscopi Mariannensis atque aliorum interesse habentium, 
suppletoque etiam, quatenus opus sit, quorum intersit, vel sua interesse 

praesumant, consensu, de plenitudine apostolicae potestatis haec quae 
sequuntur perpetuum in modum decernere statuimus. 

~ Adamantinam Sedem a iure Metropolitico Archiepiscopalis Ecclesiae 
Mariannensis apostolica auctoritate exsolvimus atque eximimus; eam- 
que ad gradum et dignitatem Ecclesiae Metropolitanae evehimus atque 
extollimus. 

Huic autem, ita erectae, Metropolitanae Sedi Adamantinae omnia 
et singula iura, privilegia et praerogativas Sedibus Metropolitanis in 
Brasiliana regione haberi solita et consueta plenarie attribuimus et assi- 
gnamus, et venerabilem fratrem Ioachim Silverium De Sousa, qui actu 
Adamantinam Sedem obtinet, Archiepiscopi titulo, dignitate, iuribus et 
privilegiis augemus, una cum facultate deferendi Crucem et Pallium, 
sicut ceteri Archiepiscopi, postquam tamen hoc ab Apostolica Sede in 
Sacro Consistorio postulatum fuerit et impetratum. Memoratae insuper 
Cathedralis Ecclesiae Adamantinae Capitulum illico ad Metropolitaui 
Capituli gradum, titulum et honorem simili apostolica auctoritate eve- 
himus, ita ut exinde omnibus praeeminentiis, honoribus, iuribus ac pri- 
vilegiis, quibus alia in illis partibus huius generis Capitula ordinarie 
gaudent, et ipsum fruatur. 

Insuper a iure Metropolitico Archiepiscopi Mariannensis eximimus 
ac subtrahimus dioeceses Montisclarensem et Arassuahyensem et eas 
in suffraganeas Metropolitanae Sedi Adamantinae attribuimus atque 
accensemus et eorum Episcopos pro tempore exsistentes in Archiepiscopi 
Adamantini Suffraganeos, qui iuri metropolitico subsint, constituimus 
atque adscribimus quodque clerus et populus dictarum dioecesum Mon- 
tisclarensis et Arassuahyensis sicut quoad episcopalem suis Episcopis 
ita praedicto Adamantino Archiepiscopo quoad metropoliticam iurisdi- 
ctionem sint subiecti iuxta canonicas sanctiones volumus et mandamus. 

Huic Metropolitanae Sedi Adamantinae autem, uti supra erectae, 
pro sua dioecesi idem territorium eamdemque regionem, quam Episco- 
palis Sedes Adamantina sibi peculiarem et propriam obtinuit, servatis 
semper iisdem limitibus et finibus qui episcopalis dioecesis Adaman- 
tinae, uti in praemissis suppressae, territorium et ambitum hucusque 
efformarunt atque constituerunt, adscribimus et assignamus. 

Praeterea Nobis et Apostolicae Sedi novas circumscriptiones et 
dismembrationes in hac nova ecclesiastica provincia libere peragendi, 
quandocumque id in Domino magis expedire visum fuerit, quin ullum 
in id Antistitum et Capitulorum consensum exquiri, aut territorialem 
ullam compensationem attribui necesse sit, facultatem reservamus. Quae 
autem hisce Litteris, apostolica auctoritate, a Nobis decreta sunt, nulli 

hominum, ullo unquam tempore, infringere, aut iis repugnare, vel quo- 
modolibet contraire liceat. Si quis, quod Deus avertat, hoc attentare 
praesumpserit, sciat obnoxium se evasurum esse poenis a sacris cano- 
nibus contra obsistentes exercitio ecclesiasticae iurisdictionis statutis. 
Ad haec autem omnia fideliter exsecutioni mandanda deputamus vene- 
rabilem fratrem Angelum Hyacinthum Scapardini, Archiepiscopum 
titularem Damascenum et Apostolicum Nuntium in Brasiliana Repu- 
blica, et eidem necessarias et opportunas facultates tribuimus, etiam 
subdelegandi, ad effectum de quo agitur, alium virum in ecclesiastica 
dignitate constitutum, imprimisque venerabilem fratrem hodiernum 
Antistitem Adamantinum, ac definitive sententiam dicendi de quavis 
occurrente difficultate et oppositione, imposito onere Romam, ad Sacram 
Congregationem Consistorialem, intra sex menses fidem, authentica 
forma exaratam, absolutae exsecutionis huius Nostri mandati transmit- 
tendi, ut in eiusdem Sacrae Congregationis archivo asservetur. 

Decernimus denique has praesentes Litteras valituras contrariis 
quibuslibet, etiam peculiari et expressa mentione dignis, minime obstan- 
tibus. 

Datum Romae apud S. Petrum, anno Domini millesimo nongente- 
simo decimo septimo, die vigesima octava mensis iunii, Pontificatus 
Nostri tertio. 


O. Carp. CAGIANO C. Carp. DE LAI 
S. R. E. Cancellarius. S. C. Consistorialis Secretarius. 


Raphaél Virili, Protonotarius Apostolicus. 
Ludovicus Schuller, Protonotarius Apostolicus. 


Loco Plumbi. 


Reg. in Canc. Ap., vol. XV, n. 21. 

Il 


DE PRIVILEGII SACRI PALLII CATHEDRALI ECCLESIAE CARNUTENSI CONCES- 
SIONE. 


BENEDICTUS EPISCOPUS 


SERVUS SERVORUM DEI 
AD PERPETUAM REI MEMORIAM 


Episcopalis Carnutensis Ecclesia, ut inter Galliarum principes iure 
accenseretur, pluribus sane nominibus meruit. Primo ipso christiano 
saeculo vertente fundata, Antistites, qui eius regimen tenerent, prae- 
claros habuit tum splendore virtutum, tum etiam doctrinae laude. Ex 
iis namque, qui ad honores caelitum evecti fuerint, ad decem nume- 
rantur. Extento porro vixit aevo vivitque adhuc Ivonis Carnutensis 
fama in sacris canonibus illustrandis. Accessit demum Romanae pur- 
purae decor, qua quinque ex Carnutensibus Episcopis ornati fuere. Nec 
plane silentio praeterire licet quantus Carnutensi sedi honor acces- 
serit ex eo quod Carnut Concilia quatuor sint celebrata. Nobilitatur 
autem quam maxime eadem urbs Carnutensis ex Cathedrali templo: 
quod et magnitudine molis et praetiosis artis operibus conspicuum f. r. 
Pius Papa Decimus Praedecessor Noster ante aliquot annos Basilicae 
minoris titulo atque insignibus decoratum voluit: fertur enim illud 
super crypta excitatum fuisse, in qua celebre Druidarum collegium 
« Virgini pariturae » cultum ibi exhibuerat. Ibidem modo vetustissima 
Dei Parentis imago frequentissima fidelium religione colitur; quin et 
Pontifices Romani duo, Paschalis et Innocentius, huius nominis secundi, 
et omnes fere Galliarum Reges, nostro autem tempore, anno Domini 
millesimo octingentesimo septuagesimo secundo, conventus nationalis 
Galliarum universus illuc veneraturi accesserunt. Ad par tanto templo 
decus, ante gallicam eversionem, nonaginta canonicorum collegium 
eidem addicti erant; nunc autem, quamvis sacerdotum numerus sit 
imminutus, chorale servitium integre splendideque impletur. Harum 
rerum causa venerabilis frater Henricus Ludovicus Bouquet, qui Car- 
nutensem dioecesim hodie moderatur, a Nobis humiliter petiit, ut ad me- 
moratae Sedis decus augendum, sibi et successoribus Sacri Pallii privi- 
legium tribuere dignaremur. Nos porro, hisce omnibus mature perpensis, 
Episcopi precibus benigne annuendum censuimus, ac de apostolicae pote- 

statis plenitudine concessimus, ut memoratus Carnutensis Episcopus 
eiusque legitimi successores, ex singulari privilegio, Pallii usu, in Sacro 
Consistorio de more postulandi, salvo in omnibus iure metropolitico, 
aliisque servatis servandis, frui possint ac valeant. Ex apostolico igitur 
privilegio licebit posthac hodierno Episcopo Carnutensi, eiusque legi- 
timis successoribus, post debitam postulationem, Sacro Pallio uti in 
solemnibus secundum sacros canones praescriptis, ast in dioecesi Car- 
nutensi dumtaxat et non alibi, etiamsi Ordinarii consensus accedat, in 
contrarium facientibus non obstantibus quibuscumque. 

Datum Romae apud S. Petrum, anno Domini millesimo nongente- 
simo decimo septimo, die decima quinta mensis novembris, Pontificatus 
Nostri quarto. 


O. Carp. CAGIANO C. Carp. DE LAI 
S. R. BE. Cancellarius. S. C. Consistorialis Secretarius. 


Iulius Campori, Protonotarius Apostolicus. 


Raphaél Virili, Protonotarius Apostolicus. 
Loco Plumbi. 


Reg. in Canc. Ap., vol, XVI, n. 1. 


DE PRIVILEGII SACRI PALLII CATHEDRALI TARBIENSI ET LOURDENSI CONCES- 
SIONE. 


BENEDICTUS EPISCOPUS 


SERVUS SERVORUM DEI 
AD PERPETUAM REI MEMORIAM 


Postquam, sexaginta propemodum ante annos, Virgo Deipara Imma- 
culata se, miris apparitionibus, ad ripam Gavi fluminis videndam prae- 
buit, unde et nomen Immaculatae «de Lourdes» Ei vulgo obvenit, 
incredibilis caelestium gratiarum copia per totum terrarum orbem dif- 
fundi visa est. Hinc et nomen oppiduli, antea fere incogniti, undequaque 
est pervulgatum famamque est adeptum, ita ut celeberrimarum urbium 
gloria exaequet. Templum, ipsius Immaculatae Virginis nutu, in ipso 
apparitionum loco fidelium pietate ac largitate extructum, quodque et 
christianorum turmae ex omni regione usque adhuc frequentant, et 

ecclesiaslticorum Principum praesentia toties cohonestavit, et Romano- 
rum Pontificum auctoritas maximis honoribus cumulavit, unum ex prae- 
cipuis totius orbis sanctuariis effectum est, catholicae veritatis testi- 
monium eximium, ac veluti fons vitae, unde, benignissima Dei Matre 
exorante, omnimodae consolationis et sanctimoniae beneficia hauriuntur. 

His omnibus moti, Nos, qui nunc Ecclesiae universae regimini, 
meritis licet imparibus, praepositi sumus, quique, dum Bononiensi Archi- 
dioecesi Antistes praeeramus, anno millesimo nongentesimo decimo 
tertio, peregrinantium more, Lourdensem Basilicam invisimus, vota 
perlibenter excepimus tum dilecti filii Nostri Leonis Adulphi, tituli 
Sanctae Sabinae, S. R. E. Presbyteri cardinalis Amette, hodierni archie- 
piscopi Parisiensis, tum venerabilis fratris Francisci Xaverii Schoepfer, 
hodierni episcopi Tarbiensis et Lourdensis, ac Decessorum Nostrorum 
in Lourdensem Virginem pietatem imitari cupientes, episcopalem Tar- 
biensem et Lourdensem sedem sacri Pallii honore, ex singulari privi- 
legio, decorandam statuimus et decrevimus, sexagesimo ab Immacu- 
latae Virginis apparitione anno feliciter impleto. 

Quapropter a dicto sexagesimo anniversario, undecima die februarii 
proximi anni celebrando, praefatus Franciscus Xaverius episcopus, qui 
nunc Tarbiensem et Lourdensem episcopalem sedem tenet, eiusque in 
episcopali munere successores, sacro Pallio, in Consistorio, prout moris 
est, postulando, in ecclesiasticis functionibus, quae tamen in Basilica 
tantum Lourdensi celebrentur, iuxta liturgicas leges uti poterunt ac 
debebunt, salvo in omnibus metropolitico iure, aliisque servatis de iure 
servandis. 

Praesentes autem litteras perpetuo validas exsistere et fore volumus 
et decernimus, Constitutionibus et Ordinationibus Apostolicis, ceteris- 
que contrariis minime obstantibus. 

Datum Romae apud Sanctum Petrum, anno Domini millesimo non- 
gentesimo decimo septimo, die octava mensis decembris, Virgini Imma- 
culatae sacra, Pontificatus nostri quarto. 


0. Carp. CAGIANO C. Carp. DE LAI 
S. R. EB. Cancellarius. S. C. Consistorialis Secretarius. 


Iulius Campori, Protonotarius Apostolicus. 
Raphaél Virili, Protonotarius Apostolicus. 


Loco Plumbi 


Reg. in Canc. Ap., vol. XVI, n. 12. 

LITTERAE APOSTOLICAE 


ECCLESIA MONTIS SENARII, ORDINIS SERVORUM B. MARIAE VIRGINIS, TITULO 
AC PRIVILEGIIS BASILICAE MINORIS AUGETUR. 


BENEDICTUS PP. XV 


Ad perpetuam rei memoriam. — In Senario Monte, haud procul ab 
urbe Florentia, Sacra exstat Aedes cum continenti asceterio, quam recte 
dixeris insigne pietatis monumentum; siquidem ortum ibi habuit, opera 
Sanctorum Septem Patrum Conditorum, qui eo secesserant, inclitus Ser- 
vorum B. Mariae Virginis Ordo, tam praeclare de re catholica ad hunc 
diem, neque uno nomine, meritus. Quorum profecto Patrum virtutem 
Ecclesiae Dei tempestive affulsisse, ipse rerum eventus declaravit; cum 
enim Ecclesia impio Friderici II schismate divexaretur, et in cultio- 
ribus ipsis Italiae regionibus populares, partium studiis abrepti, invidiae 
flamma ad caedes usque propellerentur, sancti ii viri, quibus delibe- 
ratum esset et inter se vehementer diligere et ceteros haud dissimili 
amore prosequi, eam animorum coniunctionem fraternamque caritatem 
praetulerunt, quam turbulentissimae eius aetatis homines in exemplum 
intuerentur atque ad imitandum sibi proponerent. Hanc quidem cari- 
tatem beati Septem Patres contemplatione Dominicae Passionis et Dei- 
parae Dolorum in ea Sacra Aede, quam memoravimus, quasi in qua- 
dam palaestra, assidue mirificeque excoluerunt. Quo cum, pietatis caussa, 
die Parasceves anni mccxt de more coivissent, sese iis Perdolens Virgo 
conspiciendam dedit, mandavitque, novi regularis Ordinis initia face- 
rent, cuius esset dolores ab Ipsa ad Christi Crucem latos meditari ac 
participare: edixit simul, quibus legibus, qua veste, quo nomine ute- 
rentur. Tum beati ii viri, cum socios vitae laborumque satis multos sibi 
ascivissent, coeperunt Italiae, ac praesertim Etruriae, ita concursare 
civitates atque oppida, sic discidia ubique componere errantesque homi- 
nes ad Christum, a quo misere abscessissent, reducere, tamque actuosos 
in exteras nationes et in dissitas ipsas Orientis regiones operarios trai- 
cere, ut bonum Christi odorem late per orbem diffuderint. Neque minus 
dignum memoria est quod traditur, per Aedem Sacram Senarii Montis, 
unde tanta caritatis flamma circum dilapsa auspicato est, cum S. Phi- 
lippus Benitius ibi primum litaret, angelicos resonasse concentus; eum- 

demque e rupe, specui proxima, in quo asperrimam vitam degere consue- 
verat, aquam perennem elicuisse divinitus. Sub altari autem principe eius- 
dem templi, Sanctorum Septem Patrum corpora, postquam alius ex alio 
pretiosam occubuerunt mortem, condita honorifice sunt, atque illince in 
aliud sacellum affabre excultum, iisdemque dedicatum, ineunte saec. xviII 
translata; quae fel. rec. decessor Noster Leo XIII, Litteris Apostolicis 
die xxiv mensis iulii anni mpcccLxxxvin datis, in potestate ac tutela 
Apostolicae Sedis perpetuo fore decrevit. Divina sic providentia factum, 
ut septem beatissima corpora, im quibus, ob miram fratrum illorum 
concordiam vitaeque similitudinem, wnus visus est versatus animus, 
teste de constanti piorum hominum hac in re sententia Petro Mediceo, 
una simul et ab initio iacuerint, et populorum venerationi proposita sint. 
Quo in genere libet etiam commemorare, eodem in templo plurimorum 
aliorum Sanctorum adservari reliquias, quas inter honestiorem obtinet 
locum corpus B. Ubaldi Adimarii, quem constat Sanctis Septem Con- 
ditoribus et Philippo Benitio usum esse pietatis magistris. Hisce de 
caussis, desiderio illuc peregrinandi ardere fideles, in primis ex Etruria; 
ad Senarium Montem gregatim confluere, Sacram Aedem reverenter 
invisere, expiare animos, caelestique refecti pabulo, non sine uberi fructu 
ac solacio domum suam reverti. - Quae omnia secum ipse reputans, 
dilectus filius Alexius M. Lépicier, Prior Generalis Ordinis Servorum 
B. Mariae Virginis, cum tantorum Virorum res virtutesque singulares 
summopere profuturum duxerit in memoriam Christifidelium revocari, 
his potissimum temporibus, cum caritatem in animis revirescere perquam 
necesse est, a Nobis suppliciter demisseque efflagitavit, ut, votis quoque 
alumnorum suorum obsecundantes, Sacram Senarii Montis Aedem Basi- 
licae Minoris titulo ac privilegiis honestare, de apostolica benignitate, 
velimus. Placuit eiusmodi optatis, pro Nostra erga Ordinem Servorum 
B. M. V. benevolentia, concedere; proptereaque, auditis VV. FF. NN. 
S: R. E. Cardinalibus Sacrorum Rituum Congregationi praepositis, apo- 
stolica Nostra auctoritate, praesentium Litterarum vi, hoc ipso die, quo, 
triginta ante annos, beatis Septem eiusdem Ordinis Conditoribus San- 
ctorum Caelitum honores decreti sunt, ecclesiam Ordinis Servorum 
Beatae Mariae Virginis in Monte Senario exsistentem Basilicae Minoris 
titulo ac dignitate perpetuum in modum augemus, illique omnia et sin- 
gula conferimus iura, privilegia, praerogativas, honores, indulta, quae 
minoribus almae huius Urbis Nostrae Basilicis de iure competunt. Decer- 
nentes praesentes Litteras firmas, validas atque efficaces semper exstare 
et permanere, suosque plenos atque integros effectus sortiri atque obti- 
nere, illisque ad quos spectant plenissime suffragari; sicque rite iudican- 

dum esse ac definiendum, irritumque atque inane fieri si secus super 
his, a quoquam, auctoritate qualibet, scienter vel ignoranter contigerit 
attentari. Non obstantibus contrariis quibuslibet. 

Datum Romae apud Sanctum Petrum, sub annulo Piscatoris, die 
xv ianuarii anno mMcmxvitl, Pontificatus Nostri quarto. 


P. Carp. Gasparri, a Secretis Status. 


EPISTOLAE 


AD R. M. ANGELAM A NOSTRA DOMINA, VIRGINUM URSULINARUM UNIONIS RO- 
MANAE ANTISTITAM GENERALEM, ANNO TERCENTESIMO EXEUNTE EX QUO 
RELIGIOSA EA FAMILIA CONSTITUTA EST. 


Dilecta in Christo filia, salutem et apostolicam benedictionem. — 
Natalis trecentesimi a constituto Ursulinarum religioso Ordine commode 
incidit in hance luctuosissimam tempestatem sollemnis celebratio. Con- 
stat tantorum malorum causam ex eo potissimum natam esse quod a 
praeceptis institutisque christianis, quae ipsa sunt civitatum’ fundamenta, 
nimis multi privatim publice recesserunt. Jam diu quidem, sed maxime 
post illam gallicarum rerum conversionem, id impense agebatur ut bene- 
fica virtus Ecclesiae, sensim in angustiorem coacta campum, iam nihil 
demum in hominum societate valeret: imprimisque data est opera ut 
muliebris sexus a materna se Ecclesiae cura et vigilantia subtraheret. 
Namque ad fortunam humani generis mirum quantum in utramque 
partem femina potest; quae si vulgo de via deflexerit, omnis et dome- 
stica et civilis disciplina facile convellitur. ltaque videre licuit, remota 
religione, institutas mulieres omnem simul cum pietate verecundiam 
ponere; nec paucas esse quae, nimium dantes alienis a sua natura stu- 
diis, masculos prorsus agendi modos induerent, quaeque, deserentes dome- 
stica officia, quibus factae essent, temere in. medium vitae certamen se 
coniicerent. Hinc illa deploranda morum perversitas, quam quidem ipsius 
belli licentia incredibiliter auxit latissimeque propagavit. Huic vos rerum 
omnium perturbationi, quantum erat in vobis, obstitistis, rite puellas ad 
christianam sapientiam educando: et magna sunt ac praeclara hoc in 
genere vestra, Deo adiuvante, promerita. Iam vero futurum ut ex hac 
immensitate ruinarum novus quidam emergat rerum ordo in quo chri- 

stiana iustitiae caritatisque principia dominentur, omnino de divina 
benignitate confidimus. Ad quam instauralionem ordinis omnes boni 
debebunt aliquid pro sua quisque parte conferre; vosque, ea recolentes 
quae usque adhuc gessit vestra sodalitas, vel acriore studio ad _ insti- 
tutum incumbite, id est ad mentes animosque ita conformandos puel- 
larum, ut christiana professione dignae matresfamilias exsistant. Nos 
autem istius fausti eventus et sollemnitatem augentes et fructum, con- 
cedimus ut qui in vestris templis aut sacellis, vel triduanae supplica- 
tioni vel alii sollemni sacro in hanc rem indicto interfuerint, omnes - 
non modo vestrae familiae sodales et alumnae, sed quotquot se vobis 
adiunxerint - Plenariam peccatorum Indulgentiam et remissionem, usi- 
tatis conditionibus, lucrentur. Ac caelestium auspicem donorum, pater- 
naeque benevolentiae Nostrae testem, tibi, dilecta in Christo filia, et 
cunctae cui praees Ursulinarum familiae, apostolicam benedictionem 
amantissime in Domino impertimus. 

Datum Romae apud S. Petrum, die xxv decembris mcmxvit, Pon- 
tificatus Nostri anno quarto. 


BENEDICTUS PP. XV 


Il 


AD GEORGIUM S. R. E. PRESB. CARDINALEM GUSMINI, ARCHICANCELLARIUM, ET 
DOCTORES DECURIALES COLLEGII THEOLOGICI BONONIENSIS: QUORUM AD 
OFFICIOSAS LITTERAS RESCRIBIT. 


Dilecte fili Noster, salutem et apostolicam benedictionem. — Annua 
pietatis. vestrae significatio, quam cum faustis ominibus ad Nos misistis, 
si non iucunda, ut in hac tristitia temporum, gratissima tamen Nobis 
accidit, utpote ab iis profecta quos Nobiscum coniunctissimos esse ex 
veteri consuetudine novimus. Vestro Nos officio respondentes mutuo, 
qua sumus erga vos caritate paterna et ea pariter vobis exploratis- 
sima, rogamus infantem Deum effundat in vos sua munera eorumque 
cumulum, pacem, quam attulit nascens hominibus bonae voluntatis. 
Namque huius pacis esse in animo compotem cuilibet, vel in maxima 
rerum perturbatione, licet. Utinam eiusdem gentes, immani conflictione 
composita, participes quam primum fiant! Sed enim homines turbare 
omnia et evertere per se possunt, rursus ordinare et reficere, nisi Deo 
adiuvante, non possunt. Quando igitur pax de caelo expectanda est, 
eam inde precibus omnibus devocare, cum crebra ad homines horta- 

menta Nostra non valuerint, ne desistamus. Preces vero constanter, ut 
facitis, patrocinio commendemus Virginis beatissimae: ab Ea pacem 
cum Christo mundus accepit; Eadem duce, in pacis possessionem, unde 
misere decessit, revertatur. Cuius rei auspicem et praecipuae benevo- 
lentiae Nostrae testem, apostolicam benedictionem tibi, dilecte fili Noster, 
et theologis decurialibus amantissime impertimus. 

Datum Romae apud S. Petrum, die xxrx decembris mcmxvu, Pontifi- 
catus Nostri anno quarto. 


BENEDICTUS PP. XV 


{Il 


AD ALPHONSUM 8. R. E. CARD. MISTRANGELO, ARCHIEPISCOPUM FLORENTINO- 

RUM, XXV ANNOS IN EPISCOPATU COMPLENTEM. 

Dilecte fili Noster, salutem et apostolicam benedictionem. — Quod 
de natali, qui appetit, quinto et vicesimo episcopatus tui comiter tuae 
voluntati voluntas repugnavit Florentinorum, cum eum tu malles prae- 
termittere tacitus, illi vero concelebrare, ut ferunt tempora, gratum 
Nobis est; ac tuorum pietatem prae tua modestia valuisse, gaudemus. 
Filios enim occasioni non deesse, quam fausta dies affert, patri de se 
optime merito gratulandi, cum admodum decet, tum etiam prodest ad 
mutui amoris incrementum: eo magis quod merces tibi sentientis demisse 
animi manet integra. Bene autem in sollemnem eum diem, ad aedem 
principem, episcopalis cathedrae, quam tibi magnificentissime ista dioe- 
cesis obtulit, indicta est dedicatio: ita in sede honoris tui praeclarum 
monumentum, opere artificioque dignum maiestate loci, tuorum merito- 
rum memoriam posteris commendabit. Nos vero communi gratulationi 
praeeuntes, concedimus ut in ea diei faustitate, post solemne sacrum, au- 
ctoritate Nostra, benedicas adstantibus, ac plenariam peccatorum veniam 
usitatis conditionibus largiare; simul Deum rogamus ut te lectissimis 
gratiae suae muneribus in annos plurimos expleat. Quorum auspitem ac 
praecipuae benevolentiae Nostrae testem, tibi, dilecte fili Noster, tuoque 
clero et populo apostolicam benedictionem amantissime impertimus. 

Datum Romae apud S. Petrum, die xvi mensis ianuarii McCMXvIII, 
Pontificatus Nostri anno quarto. if 

ACTA SS. CONGREGATIONUM 


SACRA CONGREGATIO CONSISTORIALIS 


I 
PROVISIO ECCLESIARUM 


S. C. Consistorialis decretis Ssthus D. N. Benedictus Pp. XV. has, 
quae sequuntur, ecclesias de proprio pastore providit, scilicet: 


1 ianuarii 1918. — Titulari episcopali ecclesiae Paleopolitanae 
praefecit R. P. D. Carolum Sica, hactenus episcopum Fulginatensem et 
eiusdem administratorem apostolicum. 

2 ianuarii. — Titulari archiepiscopali ecclesiae Caesariensi Mau- 
ritaniae R. P. D. Petrum Coelestinum Cézérac, hactenus episcopum Cadur- 
censem, deputatum in coadiutorem cum futura successione Revihi Ar- 
chiepiscopi Albiensis. 

4 ianuarii. — Titulari episcopali ecclesiae Anthedonensi R. P. 
D. Aemilium Jimenez Perez, administratorem apost. Barbastrensem. 

28 ianuarii. — Cathedrali ecclesiae Spiritus Sancti R. D. Benedi- 
ctum Alves de Souza, vicarium generalem Sancti Pauli in Brasilia. 

— Cathedrali ecclesiae Caratingensi R. P. D. loachim Mamede da 
Silva Leite, hactenus episcopum titularis Sebastiensem et auxiliarem 
Rimi Episcopi Campinensis. 

— Cathedrali ecclesiae Tenedensi R. D. lonam de Araujo Batinga, 
vicarium generalem Maceiensem. 

— Cathedrali ecclesiae Portus Nationalis R. P. Vincentium Mariam 
Moreira, ex Ordine Praedicatorum Provinciae Tolosanae. 

30 ianuarii. — Cathedrali ecclesiae Cenomanensi R. D. Georgium 
Grente, canonicum dioecesis Constantiensis. 

II 
NOMINATIONES 


Decretis S. Congregationis Consistorialis nominati sunt: 


5 ianuarii 1918. — R. D. Iosephus Sagnori, rector Seminarii Si~ 
gnini, Administrator Apostolicus dioecesis Alatrinae. 
18 ianuarii. — R. P. D. Paulus Iacuzio, archiepiscopus Surrentinus 
Administrator Apostolicus dioecesis Caputaquensis et Vallensis. 
21 ianuarii. — R. P. D. Petrus Coelestinus Cézérac, archiepiscopus 
titularis Caesariensis Mauritaniae, Administrator Apostolicus dioecesis 
Cadurcensis. 


SACRA CONGREGATIO CONCILII 


DIOECESIS X IN HISPANIA 


DELIBERATIONIS CAPITULARIS 


Die 17 martii 1917 


SPECIES FACTI. - Quum, propter agendi rationem Canonici Magi- 
stralis, in cathedrali X communis pax et concordia passim perturba- 
retur, ceteri Capitulares, illius asperum et inquietum ingenium compe- 
scere volentes, die 5 maii 1905 unanimi suffragio decreverunt « ne 
« quisquam illorum in choralibus oneribus quavis de causa Canonicum 
« Magistralem gratis sufficeret aut substitueret; si quis vero, contra hoc 
«agens decretum, illius substitutum absque retributione umquam se 
« exhiberet, hanc ipsam poenam subiret ».. Huic decreto Canonicus Magi- 
stralis acquiescere visus est, quamvis, ut ipse ait, propositum animo 
foveret illud coram futuro Episcopo impetendi - veritus nempe ne Epi- 
scopus, qui tune dioecesim regebat, contra eum praeventus, causam in 
eius praeiudicium diceret - attamen non modo quamcumque fraternam 
consuetudinem cum canonicis prorsus abrupit, sed quum praefato decreto 
cogeretur ad retribuendum substitutum pro choralibus oneribus, etiam 
quando pro munere suo conciones haberet, renuit quasvis alias con- 

ciones, praeter duodecim taxative sibi assignatas in statutis Cathedralis, 
titulo gratuito, ut antea solebat, habere, id oneris refundens in socios. 

Hane rerum condicionem novus Episcopus, qui anno 1914 dioecesis 
regimen suscepit, minime ferendam iure merito censuit, nihilque inten- 
tatum dimisit ut concordia inter Capitulum et Canonicum Magistralem 
restitueretur; quumque praecipuum huic salubri consilio impedimentum 
inveniret in praefato decreto capitulari, quod, ut iniustum, tolli prorsus 
Canonicus Magistralis postulabat, dum Capitulum illud tamquam contu- 
macis animi aptissimum remedium, experientia quoque comprobatum, 
sustineri episcopali etiam auctoritate expetebat, controversiam demum, 
omnibus relatis ad rem facientibus, huic S. Congregationi subiecit eno- 
dandam, hoc proposito dubio: An sustineatur decretum Capituli in casu, 
attenta ratione agendi Canonici Magistralis erga illud. 


SYNOPSIS DISCEPTATIONIS. - Putant capitulares, qui acriler conten- 
dunt decretum in casu sustineri, non oportere ad rem evincere illud 
opportunum et efficax omnino fuisse: in factis enim est, ex tempore 
quo latum fuit, decem nempe annorum spatio, numquam Canonicum 
Magistralem communem pacem et tranquillitatem, ut consueverat, per- 
turbasse: Hoc unum igitur assumunt ostendendum, decretum illud nequa- 
quam iniustum, ut adversa pars clamat, fuisse. Enimvero eodem decreto 
nullum Canonici ius laesum fuit, sed tantummodo eidem, tamquam 
immerenti, favor denegatus. Quilibet enim Canonicus, praeter peculiaria 
onera suo Officio incumbentia, sustinere cogitur etiam communia cho- 
ralia onera et servitia, sibi per turnum obtingentia. Si quando itaque 
duplex hoc onerum genus adeo simul concurrit, ut alterutrum sit eli- 
gendum, ut v. g. in casu, si Canonico Magistrali obtingat per turnum 
onus Missae solemni in officio subdiaconi ministrandi, atque in eadem 
Missa teneatur ex suo munere canonicali concionem habere, electo alter- 
utro genere, non cessat obligatio satisfaciendi alteri onerum generi; 
quo pacto ipse omnino cogitur substitutum sibi invenire, qui vice illius 
satisfaciat. Crebro quidem hae substitutiones fiunt gratuito, ex amicitia, 
favore, comitate aut mutua quadam conventione; sed per se substitutus 
habet ius exigendi retributionem pro opera praestita, ad quam profecto 
non ipse, sed substituens obligabatur. Haec, quae communia sunt et 
cuique perspicua apparent, in Capitulo cathedrali X peculiari statuto fir- 
mantur: quippe in deliberatione capitulari diei 28 mensis novembris 1892, 
unanimi Canonicorum consensu, statuta fuit quantitas seu taxa remu- 
nerationis, « qua fruerentur alii alios substituentes in officiis, quando 
« absentes fiunt, etiam causa infirmitatis ». 


| 

Stante igitur quod substituti ives habeant ad remunerationem ita 
definitam, nihil aliud statuerunt decreto de quo agitur Capitulares, quam 
sese nolle huic suo iuri cedere, sed eo uti velle, quando ageretur dé ‘sub- 
stituendo Canonico Magistrali. Atqui, hinc, qui utitur iure suo neminem 
laedere dicendus est; inde vero quod socii ut singuli poterant erga Cano- 
nicum agere, id constituere potuerunt ut collegium. Nec tacendum, quum 
haec non solius Canonici Magistralis, sed communis omnium condicio 
sit, hune potuisse et posse incommodum quod forte, culpa ceteroquin 
sua, inde sentit, compensare cum commodo quod sibi obvenit, dum a 
sociis, quos aliquando substituit, easdem vices rependens, congruam, 
ad constitutam taxam, retributionem exigit. Quidquid vero agat, con- 
cludunt capitulares, controversum decretum iniustitiae insimulare pro- 
fecto non licet. | 

Ea adverso respondetur in primis nihil pro legitimitate huius decreti 
deduci posse ex eiusdem asserta efficientia: media enim etiam poe- 
nalia non solum efficacia et opportuna, sed legitima in se et iusta esse 
debent, ut naturalis ratio dictat. Ceterum, utpote ex praenotatis in facto 
liquet, decretum istud Capitulare originem etiam dedit deplorandis sane 
consectariis, de quibus tollendis praecipua quaestio in praesenti est. 

Secundo animadvertit Canonicus non consistere in facto qued, sive 
in suo, sive in ceteris Hispaniae Capitulis, Capitulares et ‘in specie 
Magistralis teneantur per alios satisfacere munera communia chori, 
quando, non ob alias causas, ut ex causa absentiae, de qua tantum 
agit statutum capitulare a. 1892 ex adverso citatum, sed ex» praecisa 
ratione officiit peculiaris praebendae annexi, impediti E con- 
trario in hoc casu turnus, quoad communia choralia onera, suapte transit 
ad canonicum sequentem; qui transitus non petitur ex favore, sed urge- 
tur ex consuetudine, quae vim legis habet. 

Quae omnia profecto omnino consonant communi iuris praescripto 
communique doctorum sententiae. Sufficiat haec ex De Herdt (Praca. 
Capit., cap. XXVIII, § 10, n. IV) exscribere: « Canonici, ex iusta causa 
« absentes, non tenentur relinquere substitutum, ac per hunc interim inser- 
« vire, non obstante immemorabili consuetudine, prout a S. C. C. declara- 
« tum fuisse refert Garcias (De Benef., p. III, c. 2, n. 197) et millies resolu- 
« tum affirmat Fagnanus (in III Decret., c. Nulla, de concess. praebendae, 
«n. 73); cfr. Reiffenst., lib. I[I, tit. IV, n. 123, Ferraris, v. -Canonicatus, 
« art. V, n. 40, etc. ». At vero, nulla profecto iustior causa datur, quam offi- 
ciorum incompatibilitas physica, qua Canonicus impeditur ab explendo 
munere per turnum ei obtingente eodem tempore quo munus peculiare 
sui officii vel praebendae exercere tenetur. Si itaque nullo modo cogitur 

relinquere substitutum, multo minus suis expensis invenire, multoque 
etiam minus impediri quilibet poterit, salva iustitia, ne substitutum se 
illi praestet. 

Urgetur generale istiusmodi argumentum si ipsa attendatur indoles 
muneris Canonici Magistralis. Quamquam enim peculiare hoc nomen sit 
Hispanis, attamen munus illud convenire satis videtur et aequiparandum 
muneri communiter cognito Canonici Theologi. Ita Pax Iordanus, citatus 
a Petra (Comm. ad Const. II, Innoc. IV, n. 43): « parificari dicit Canoni- 
« cum Magistralem et Doctoralem cum Theologali », cfr. Rota in dec. 293, 
lib. II] coram Puteo. Ceterum idipsum facile evincitur si conferantur 
cum officiis canonici Theologi quae de munere Canonici Magistralis 
habent scriptores hispani, v. gr. Lafuente (Eccles. Discipl. Lectiones, 
lect. 33: « auxilium ferre Episcopo in praedicationis munere »); Agui- 
«lar (Scientiae Iurid. Compendium, ed. II, p. 219: conciones ad populum 
« habere diebus a statutis capitularibus praescriptis »), nec non quae 
praescribuntur in Conciliis Toletan. (sess. III, cap. IV, de ref.), Compo- 
stellano (sess. I], cap. XXV), ete. His praemissis, certissimum est quod 
ex multis colligit De Herdt (op. cit., p. I, cap. IX, § 1): « Theologus, 
« diebus quibus lectionem habet, non tantum a choro, sed etiam liber 
« est ab aliis officiis, ut diaconatus et subdiaconatus », et patet ex innu- 
meris H. S. C. resolutionibus, signanter ex Urgellen., 17 aprilis 1721 et 
15 dec. 1725 quae, ut refertur a Pallottini (v. Canonicatus, VIII, n. 349), 
mirum in modum casui nostro aptatur: « S. C. die 18 apr. 1721 respondit 
« quod Carolus Aparte, qui erat Canonicus Theologus seu Lectoralis ... 
« esset exemptus ab officio diaconali exercendo diebus quibus ratione 
« muneris Theologi eximitur a choro, et quod hoc ipsum procederet quoad 
« alios dies quibus per se ipse concionem haberet ... Propositis itaque 
« dubiis: [. An sit standum vel recedendum a decisis,..... S. C. respon- 
«dit: Ad I: In decisis». Porro, si Canonicus Theologus, et a pari 
Magistralis, liber, exemptus esse debet a choro, et a praestandis aliis 
officiis, v. g. diaconatus et subdiaconatus, diebus, vel saltem tempore, 
quo concionem habet, manifestum est non teneri eum ad praestanda 
per substitutum eadem officia, et ad hoc velle eum cogere, immo velle 
eum adigere ad haec praestanda per substitutum eius expensa omnino 
retribuendum, esse apertam iniustitiam, gravemque iuris laesionem. 

Ee officio, praemisso quod non necessario obiectum decreti, seu 
inhibita substitutio, videatur coarctandum ad casum quo Canonicus 
impediretur a munere propter officium suae praebendae peculiare, nimis 
enim absurdum redolet quempiam propter unicum titulum idemque 
beneficium ad incompossibilia simul eodemque tempore obligari, - ac 

propterea posse rationabilius intelligi de aliis substitutionibus ex qua- 
cumque alia absentiae causa quandoque necessariis; generalis tamen 
consideratio subdebatur, circa formam seu ritum praetensi decreti 
Capitularis. Videlicet decretum illud a Capitulo deliberatum fuit ad for- 
mam statuti permanentis, quod obligaret omnes Canonicos, non solum 
qui decreto consenserunt, sed et alios qui successive cooptandi essent. 
At vero, certissimum est non habere Capitulum ius et facultatem talia 
statuta condendi inaudito et non approbante Episcopo: de cuius appro- 
batione in casu non constat. Quapropter nec proprium decreti nomen 
huiuscemodi deliberationi convenire posse videtur. 

Praeterea, deliberatio haec continet obligationem et poenam, non 
solum in Canonicum Magistralem, sed et in ceteros, qui eidem favorem 
substitutionis gratuitae praestare vellent. Atqui pariter certum est non 
esse Capitulo facultatem obligationes et poenas constituendi extra eas 
quae in capitularibus statutis continentur. 

Attendendum quoque est deliberationem istam sancivisse quodpiam 
omnino exceptionale, non commune, in odium unius Canonici; dum e 
contrario « statuta Capitularia debent esse communia et aequalia omni- 
« bus et singulis Canonicis: cap. ex parte tit. de privilegiis; etenim, ubi 
« est una fides mentium, una debet esse pietas actionum », ut perbelle 
scribit Ceccoperius (Lucubr. canon., |. IV, t. XI[I, n. 26). Nec satis relevare 
videtur, quod necessarium et opportunum fuerit Canonicum in casu con- 
tumacem coercere: non deerant enim legitimae et iustae disciplinares 
normae, in statutis peculiaribus aut saltem in iure communi perspicuae, 
quibus id consultius ac etiam efficacius obtineri posset, sive per Capi- 
tulum, sive, multoque melius, per Ordinarium. 


Resououtio. - Porro hisce relatis in plenario S. C. conventu habito 
in Palatio Vaticano die 17 martii 1917, Emi ac Rmi Patres, reformato 
dubio in hanc formulam: « An deliberatio Capitularium sustineatur in 
« casu » responderi mandarunt: 

« Negative et ad mentem. Mens est: Episcopus iniungat Canonico 
Magistrali ut retractet iniurias et se gerat ea qua decet charitate erga 
confratres Canonicos; et, quatenus in sua pervicacia permaneat, eum 
compescat per media disciplinaria ». 

Facta postmodum SSmho Dfio Nostro Benedicto Div..Prov. PP. XV 
relatione, in audientia infrascripto Secretario concessa, die 19 eiusdem 
mensis et anni, Sanctitas Sua resolutionem Emhorum Patrum approbare 
et confirmare dignata est. 

I.. Mort, Secretarius. 


Acta, vol. X, n. 2. — 1-2-0918. 5 

SACRA CONGREGATIO RITUUM 


I 
AUGUSTODUNEN. 


DECRETUM CANONIZATIONIS BEATAE MARGARITAE MARIAE ALACOQUE, VIRG., 
MONIALIS PROFESSAE EX ORDINE VISITATIONIS B. MARIAE VIRGINIS. 


SuPER DUBIO 


An et de quibus miraculis constet, post indultam eidem Beatae vene- 
rationem, in casu et ad effectum, de quo agitur? 


Medias inter acerbitates, ruinas atque caedes turbulentissimae huius 
tempestatis, vix dicto est opus, quanto perfusi erunt gaudio Christifi- 
deles totius catholici orbis, quum ad eos perlatum erit nuncium, cau- 
sam Canonizationis Beatae Margaritae Mariae Alacoque iam in eo esse, 
ut diu vehementerque exspectatum exitum sortiatur. 

Magnam quippe coniunctionem qui parumper attendat animoque 
revolvat, quae extitit atque eminet inter Beatam Margaritam Mariam 
Alacoque atque sacratissimi Cordis Jesu cultum, ‘facere profecto non 
potest, quin ex hodierni eventus faustitate insimul levissimoque nego- 
tio coniiciat, tam humanae naturae consentaneam tamque frugiferam 
erga sacratissimum Cor Iesu devotionem posthac mirum in modum 
auctum iri, eiusdemque devotionis incrementum adeo conspicuum con- 
tingere existimet tempori magnopere opportunum. 

Equidem, si umquam alias, at hodie certe, percrebrescente in dies 
rerum, quae supra naturae ordinem sunt, despicientia et oblivione, 
earumque in locum immoderata succedente atque praepotenti terre- 
strium bonorum cupiditate, iniqua haec et exsecrabilis, quae patrata 
fuit, subversio, eo ipso quo homines abalienaverat Deo, uti valde pro- 
clive erat, immo prope necessarium, hanc inter illos invexit dissemi- 
navitque uberem odiorum messem, ut gens contra gentem surreaxerit et 
regnum adversus regnum. Quocirca, furoris civilis undique flagrantibus 
incendiis, audita est altiusque, quo fieri poterat, personuit divina illa 
vox: Ignem veni mittere in terram, et quid volo, nisi ut accendatur? (Luc. 
XII, 49), ipsius nempe Christi Redemptoris vox, opponentis ignem cari- 
tatis teterrimis irarum flammis atque vitiorum, revocantis homines ad 

mutuum amorem atque concordiam, proposito suimet exemplo: Discite 
a me quia mitis sum et humilis corde, et invenietis requiem animabus 
vestris (Matth., XI, 29). 

Huc sane proprie vereque spectat sanctissimi Cordis Iesu religio. 
Quo enim tempore multorum valde refriguerat caritas, ob gliscentem 
praesertim Iansenii haeresim, quae maiestatem divinam velut imper- 
viam humano generi effinxerat, dives in misericordia Deus, qui Eccle- 
siae suae numquam se defuturum spopondit, eique idcirco, saeculorum 
experientia teste, praesentissima, iuxta multiplices variasque rerum 
vicissitudines, sapienter provideque praesidia suppeditare non destitit, 
infiniti sui amoris thesauros visibiliter quodammodo hominibus rese- 
rare fuit dignatus, pone subiiciens in eorumdem oculos Cor illud sacra- 
tissimum, quod ab Incarnatione Verbi ad mortem Crucis tot tantaque 
signa dederat, nimis perspicua, ardentissimae erga homines caritatis. 

Circa vero religionis formam, quae in cultu sanctissimi Cordis Tesu 
versatur, notae sunt partes, quas sibi tributas fuisse intellexit agnovit- 
que, superno afflata lumine, soror Margarita Maria Alacoque, notusque 
est modus, quo eisdem adimplendis toto illa pectore incubuit, duce ac 
magistro venerabili Famulo Dei Claudio De La Colombiére. Qui san- 
ctitatis, qua discipula emicuit vitaeque spiritualis filia, non modo spe- 
ctator fuit atque testis, sed sanctitatis eiusdem eximium se probavit 
aemulatorem, quemadmodum insigni praeclaroque documento extant 
heroicae ipsius venerabilis Claudii, solemni Apostolicae Sedis iudicio, 
iamdiu probatae virtutes. 

Quod autem, alacriter aggressa quum fuerit soror Margarita Maria, 
dum vixit, gessit perfecitque munus, omni studio omnique nisu erga 
divinum Cor Domini Nostri Salvatoris venerationem ac pietatem in 
fidelium animis excitandi, pretiosum post illius obitum, idem, potiori 
etiam suffultum auctoritate, prosecuta est munus causa Beatificationis, 
quae de eadem Margarita Maria iudiciali ritu coepta est agitari. Utque 
exspectandum erat, pari propemodum gradu cum cultu sacratissimi 
Cordis Iesu illa incessit; communes namque cum eodem planeque indi- 
visos tum adversos tum secundos experta est casus ita nempe, ut fasti- 
gium, quod anno millesimo octingentesimo sexagesimo quarto, per Bea- 
tificationis solemnia, impositum causae fuit, subsecuta evectio sit ad 
ritum duplicem primae classis, pro universa Ecclesia, festi sacratissimi 
Cordis Iesu, nec non suavis adeo et pulcherrimae huius devotionis longe 
lateque mirabilis diffusio atque propagatio. Idque universo christiano 
populo saluberrimum maximeque fructuosum extitisse, satis experiendo 
cognitum compertumque quum fuerit, ideo, ut quae, nondum a Beatifi- 

catione expleto biennio, inita iam fuit, fauste feliciterque expediretur 
causa Canonizationis, praeeuntibus sacrorum Antistibus, supplices inge- 
minataeque Romano Pontifici admotae sunt preces, incensa nuncupata 
sunt vota. Quae quidem vota precesque mirifice fortunare ipse visus est 
Deus, editis de caelo signis atque prodigiis; eaque inter binae, quibus 
opus erat, ad cognoscendum propositae fuerunt sanationes, quas veri 
nominis miraculo esse adsignandas, easque, suffragante Beata Margarita 
Maria Alacoque, a Deo, naturae auctore, fuisse patratas, disceptatio 
ostendit, quae quadruplici actione fuit instituta. 

Primum siquidem de re agitata est quaestio in Congregatione ante- 
praeparatoria, secundo ac tertio in duabus subinde Congregationibus 
praeparatoriis, quarto denique in Congregatione generali, die quarta 
superioris mensis decembris, coram Sanctissimo Domino nostro Bene- 
dicto Papa XV coact#. In qua a Reverendissimo Cardinali Antonio Vico, 
causae Relatore, sequens ad discutiendum propositum est Dubium: An et 
de quibus miraculis constet, post indultam Beatae Margaritae Mariae Ala- 
coque venerationem, in casu et ad effectum, de quo agitur? Reverendis- 
simi Cardinales et Patres Consultores sua quisque suffragia ediderunt, 
quae Sanctissimus Dominus noster intento persecutus quum fuisset 
animo, supremum iudicium Suum de more prorogandum duxit, cun- 
ctosque, qui aderant, est adhortatus, ut fervidas interea funderent Deo 
preces. 

Hodierno autem auspicatissimo die, quo tres Sapientes Deum Pue- 
rum adoratum perrexerunt, sacris mysteriis piissime celebratis, ad 
Vaticanas aedes arcessiri iussit Reverendissimum Cardinalem Anto- 
nium Vico, episcopum Portuensem et S. Rufinae, sacrae rituum Con- 
gregationi Pro-Praefectum causaeque Relatorem, una cum R. P. Angelo 
Mariani, Fidei Promotore, meque insimul infrascripto Secretario, eis- 
que adstantibus, solemniter pronuntiavit: Constare de utroque proposito 
miraculo; de primo scilicet instantaneae perfectaeque sanationis Aloi- 
siae Agostini Coleschi a transversa meningo-mielite chronica in regione 
lumbari, deque altero instantaneae perfectaeque sanationis Antoniae comi- 
tissae Astorri viduae Pavesi a neoplasmate papillari dextero. 

Hoe Decretum publici iuris fieri et in acta sacrae rituum Congrega- 
tionis referri mandavit octavo idus ianuarias, anno MCMXVIII. 


bh A. Carp. Vico, Ep. Portuen. et S. Rufinae, 
S. R. C. Pro-Praefectus. 


L. S. 
Alexander Verde, Secretarius. 

Il 
DUBIA CIRCA OCTAVAS SIMPLICES. 


A Sacrorum Rituum Congregatione sequentium Dubiorum solutio 
expostulata fuit, nimirum: 


I. An Decretum S. R. C. diei 7 augusti 1914, ad 2, statuens quod 
si infra Octavam simplicem Nativitatis B. M. V. dicenda sit Missa votiva 
eiusdem B. M. V., legatur Missa ut in festo Nativitatis B. M. V. cum 
Gloria, sed sine Credo, extendatur ad alias infra Octavas simplices? 

Et, quatenus affirmative: 

II. An infra Octavam simplicem, de qua peragenda non est Com- 
memoratio in Officiis occurrentibus, omitti debeant Suffragium et Preces? ~ 

Et, quatenus negative: 

IIT. An saltem in Officio diei Octavae simplicis omitti debeant Suf- 
fragium et Preces? 

IV. An Symbolum, dicendum in Missa festi, ratione non Dominicae 
aut Octavae, sed ipsius Festi, in Missa diei Octavae simplicis eiusdem 
Festi omitti debeat? 

V. An Praefatio propria Missae Festi, legi etiam debeat in Missa 
diei Octavae simplicis eiusdem Festi? 

Sacra Rituum Congregatio, audito specialis Commissionis suffragio, 
reque accurate perpensa, ita respondendum censuit: 

Ad I. Affirmative. 

Ad II. Negative. 

Ad III. Affirmative, iuxta Rubricas novi Breviarii Typici. 

Ad IV. Affirmative. 

Ad V. Affirmative. 

Atque ita rescripsit et declaravit, die 18 ianuarii 1918. 


Antonius Carp. Vico, Ep. Portuen. et S. Rufinae, 
S. R. C. Pro-Praefectus. 


L. S. 


Alexander Verde, Secretarius. 

ACTA TRIBUNALIUM 


SACRA ROMANA ROTA 


LUGDUNEN. 


NULLITATIS MATRIMONII (GUENARD-IAVELLE) 


Benedicto Pp. XV feliciter regnante, Pontificatus Dominationis Suae 
anno tertio, die 2 aprilis 1917, RR. PP. DD. Guilelmus Sebastianelli, 
Decanus, Ponens, Raphael Chimenti et Maximus Massimi, Auditores de 
turno, in causa Lugdunen. - Nullitatis matrimonii, pro appellatione Defen- 
soris vinculi matrimonialis ex officio Curiae Lugdunen., inter Margaritam 
Guenard, repraesentatam per legitimum procuratorem Nazarenum Patrizi, 
advocatum, et Iosephum lIavelle, interveniente et disceptante in causa 
Substituto vinculi Defensoris ex officio nostri Tribunalis, sequentem tule- 
runt definitivam sententiam. 


Margaritae Guenard Lugduni degenti primum a Domina Belgrand, 
quae familiae Guenard amicitia fruebatur, deinde a matre propositum 
fuit coniugium cum Iosepho Javelle. Propositas nuptias utraque vice 
respuit Margarita. At mater non suasionibus tantum, sed iurgiis, minis 
ac verberibus obtinuit, ut matrimonium die 24 novembris 1890 celebra- 
retur in pago Semur-en-Auxois dioecesis Divionen., dum sponsa unde- 
viginti et sponsus triginta erant annorum. Haud faustum exitum nuptiae 
sortitae sunt, praesertim quia vir, professione Notarius, valde luxuriosus 
erat, antiquos fovebat amores cum sua amasia, a qua filium genuerat, 
et proprium negligens officium debitis quotidie onerabatur. Hisce de 
causis a tribunali civili primum obtenta fuit separatio bonorum (1902), 
deinde corporum (1907) et demum, instante sponsae leviro, divor- 
tium (1912). Interea infirmariae munus agens Margarita apud prove- 
ctioris aetatis virum evenit, ut infirmus infirmariae captus amore, cum 
ea civile, ut aiunt, matrimonium contraxerit. Deinde Margarita, cupiens 
conscientiae suae consulere, matrimonii ab ea initi cum Iosepho Iavelle 
nullitatis declarationem ex capite vis et metus petiit a Curia Lugdu- 
nensi, quae die 3 decembris 1915 sententiam tulit actrici favorabilem. 

Ab hac sententia, prouti de iure, appellavit vinculi defensor Curiae Lugdu- 
nensis ad H. S. Auditorium, et hodie causa iterum discutienda propo- 
nitur sub consueta formula dubii: An constet de nullitate matrimonii 
in casu, 


Ius quod spectat. - Patres adnotarunt matrimonium celebratum sub 
influxu metus nullum esse, saltem iure canonico. Aperta enim est dispo- 
sitio Alex. III, in cap. 14, tit. De Sponsalibus et matrimoniis: « Cum locum 
« non habeat consensus, ubi metus vel coactio intercetlit, necesse est, ubi 
« assensus cuiusque requiritur, coactionis materia repellatur. Matrimo- 
«nium autem solo consensu contrahitur, et ubi de ipso quaeritur, plena 
« debet securitate ille gaudere, cuius est animus indagandus, ne per 
« timorem dicat sibi placere quod odit, et sequatur exitus, qui de invitis 
« solet nuptiis provenire ». Non cuiuslibet autem metus habenda ratio 
est. Metus enim ex communissima Canonistarum doctrina debet esse : 
a) gravis, seu cadens in constantem virum, pro illa saltem persona, 
quae timet; 6) iniustus; c) extrinsecus; et d) directus ad extorquendum 
consensum matrimonialem. Quod aptandum quoque est metui, quem 
vocant, reverentialem, qui originem nempe ducit ex reverentia ei debita, 
cui quis subiicitur, dummodo fuerit qualificatus; i. e. dummodo metui 
adiiciantur preces instantes, increpationes, aspera verha, etc., uti con- 
stanter tenuit H. S. Tribunal. 


Modo ad factum. - In primis ex actis constat Margaritam Guenard 
nunquam habuisse intentionem et propositum matrimonii contrahendi 
cum losepho Iavelle, sed animum ab eo quam maxime alienum verbis 
et factis constanter manifestasse. Scitum autem est existente animi aver- 
sione violentiam praesumi et libertatem arceri, ut tenuit S. Rota in 
dec. 326 c. Ludovisio et tradit Cosci, De separ. thor., I, cap. 8, n. 54 scri- 
bens: « Ex parte mulieris per testes dicitur probatus metus, si depo- 
« nunt... de ipsius aversione erga coniugem ante et post matrimonium ». 
Suam aversionem in I. Iavelle Margarita verbis et factis manifestavit. 
Et primo loco verbis. « Elle, ait Maria actricis soror, a constamment 
« manifesté 4 moi, et 4 ceux qui l’approchaient, qu’elle aimerait mieux 
« ne pas se marier que d’épouser cet homme ». Institutrici autem Mariae 
Ludovicae Marcorelle frequenter dicebat: « I] (sponsus) me degodate..... 
« Jamais je ne m’y ferai... disait-elle. Si je pouvais me dérober a ce 
« sort, je le ferais ». Eadem habet [sidorus Donat, amicus familiae Gue- 
nard: « Elle m’a dit souvent qu’elle ne l’aimait pas et qu’elle ne le 
« voulait pas pour mari... Je tachai de lui en faire voir les avantages (pro- 

« positi matrimonii), mais elle résista toujours ». Et M. Elisa Maillard: 
« Elle m’a toujours manifesté sa repulsion pour M. Iavelle ». Quae repu- 
gnantia tam gravis erat ut filios a Iosepho Iavelle animo et corde execra- 
batur: « Elle, deponit M. Marcorelle, m’a dit a moi, comme 8 toutes les 
« amies, qu’elle ne voulait pas d’enfants de M. Iavelle. Elle aimait beau- 
« coup les enfants, mais n’en voulait pas de cet homme ». Quod con- 
firmat I. Donat: « C’est par antipathie pour M. Iavelle qu’elle ne voulait 
« pas d’enfants et de lui seulement ». Verbis facta omnino consonant. 
Continuae erant Margaritae lacrymae, ut asserit M. Marcorelle: « Tous 
« les jours je lui voyais les yeux rouges » et genuflexa matrem adpre- 
cabatur, ne eam ad nubendum I. Iavelle cogeret; quod testatur M. Gui- 
nard: « S’était jetée 4 genoux pour la supplier de ne pas lobliger a 
« épouser M. Iavelle ». 

Neminem deinde latet quae et quanta sit nupturientium propriorum 
paraphrenorum cura; at Margarita, durantibus sponsalibus, de para- 
phrenis nec cogitare voluit, negotium penitus matri relinquens. Ad rem 
hoc factum narrat actricis soror: « Elle ne s’est jamais occupée de son 
« trousseau. Je me souviens en particulier d’une scéne a ce sujet. Nous 
« é&tions en salle d’étude, ma seur, Mile Marcorelle, notre professeur et 
« moi. On vint demander un détail de trousseau 4 ma sceur. Elle repondit 
« que ma mére ayant tout comandé, il fallait s’adresser a4 elle pour 
« cela ». Quia ut addit testis Marcorelle: «Tout ce qui me rappelle ce 
« mariage, me fait horreur ». Comitata quidem est Margarita matrem 
petentem Parisios ad emenda necessaria pro matrimonio, sed, iuxta 
testem citatum, « ne voulait s’occuper de rien ». Tandem ex praefato testi- 
monio scimus annulum sponsalitium nunquam gestare voluisse: « Elle 
«n’a jamais voulu porter le bague de fiancée, ni son alliance ». Idem 
referunt Marcorelle, Maillard et Marlet. 

Mirandum non est de tanta antipathia et fastidio Margaritae in 
losephum. [lla enim erat « distinguée, extrémement intelligente, trés fine, 
« trés bonne ». Hic autem, referentibus coniugibus Egraz: « Avait un 
« physique digracieux, des maniéres vulgaires, c’était un noceur... un 
« lourdaud rongeaud, digracieux, negligé dans sa tenue... d’une intelli- 
« gence trés ordinaire, et sans gofit pour les choses de l’esprit ». 

Non obstante hac Margaritae aversione, eius mater matrimonium 
obstinate volébat non solum propter exageratam eius ambitionem col- 
locandi filiam in matrimonio ante alias coetaneas omnes, sed etiam quia, 
cum familia Guenard esset in pago Semur honorata, matri bonum pro 
filia videbatur ut ibi maneret. Hinc cum suasionibus ac consiliis vincere 
non posset filiae repugnantiam: 1° proprium virum, antea matrimonio 

contrarium, ad se adversus filiam traxit: « Elle montait, ait actricis 
« soror, la téte 4 mon pére » et Isidorus Donat: « Il (pater) fini par 
« prendre parti contre elle »; 2° impedivit quominus Margarita cum aliis, 
imo et cum ipsa sorore, communicaret. En quid haec deponit: « Ma 
« mére... nous sépara pendant une dizaine de jours. Elle empécha aussi 
« ma scur, pendant un mois, de voir la famille Maillard qu’elle frequen- 
« tait deux fois par semaine. Elle me faisait des reproches constamment 
« de soutenir ma sceur »; 3° posita sequestratione, mater facilius potuit 
in filiam suam exercere auctoritatem per increpationes, minas et percus- 
siones, quae toto sponsalium tempore perdurarunt. Hoc testantur fere 
omnes testes excussi. Ita saepius citata actricis soror: « Elle ne la 
« menaga pas de la chasser de la maison, mais la menace du couvent fut 
« reitérée constamment prés de six mois jusqu’aux fiangailles. Plusieurs 
« fois elle souffleta ma sceur en ma présence.... Je me souviens d’une 
« scéne violente, que nous fit ma mére une nuit. Elle nous entendit 
« causer du mariage de ma scur et surprit 4 la porte les protesta- 
«tions qu’elle me faisait. Elle entra brusquement, arracha ma sceur du 
« lit et la frappa violemment. Elle alla chercher mon pére qui arriva 
« furieux et frappa ma sceur lui-méme ». Et testis Marcorelle: « Presque 
« chaque jour Marguerite 4 mon arrivé me disait: “ J’ai eu encore une 
« scene avec ma mére,,. Elle la menagait de l’enfermer au couvent. 
« Plusieurs fois méme elle lui dit: “ Ce n’est pas au couvent qu’il faut 
« l’enfermer, c’est dans une maison de fous ,,. Et l’appellait fille déna- 
« turée ». Et inferius: « J’ai vu plusieurs fois de traces de violence sur 
«les poignets de Marguerite, et cette enfant me disait: “Ma mére m’a 
« encore serrée les poignets ,,. Elle m’a dit souvent que sa mére l’avait 
« souffletée ». Eadem habent Donat, Maillard et Marlet. 

His accedit confessio matris Margaritae, quae maximi facienda est, 
cum in causis matrimonialibus confessio eorum, qui metum incusserunt, 
sit omnibus aliis testibus praeferenda, cum deponant de facto proprio. 
lamvero Cecilia Bonnet in saeculo, soror Adulpha in religione, infirmaria 
apud familiam Guenard, haec habet: « Elle (mater Margaritae) m’a dit 
« souvent, quand je la soignais: “ J’ai un regret mortel d’avoir forcée 
« ma fille 4 se marier ,,. Elle en avait des remords de conscience doulou 
« reux. Au moment d’une Mission, elle avait confié 4 un Missionnaire, 
« le P. Dunoyer, ses peines, qui lui étaient comme un desespoir, et le 
« Missionnaire avait di l’encourager beaucoup. Elle disait:“ Je l’ai forcée 
«a se marier cette petite ,,.... Elle m’a avoué qu'elle avait tout fait 
« pour contraindre sa fille 4 ce mariage; méme qu’elle l’avait frappée, et 
« lavait fait frapper par son mari.... “ Je l’ai fait marier, cette enfant; elle 


| 


74 Acta Apostolicae Sedis - Commentarium Officiale 


« l’a fait parce que je le lui ai fait faire: elle ne voulait pas cet homme,, ». 
Et testis Donat: « Dans ses lettres Mme Guenard m’a avoué plusieurs 
« fois, qu’elle regrettait d’avoir contrainte sa fille 4 ce mariage ». Tandem 
Diia M. Lambert Détrey: « Toutes les fois qu’elle est venue me voir 
« aprés le mariage, Mme Guenard n’a cessé de déplorer devant moi 
« d’avoir contraint sa fille 4 épouser M. lavelle. Elle me disait qu'elle 
«en était malade; et en apprenant sa mort, ma premiére pensée fut 
« qu’elle etait morte de chagrin d’avoir fait le malheur de sa fille». 

Ceterum haec agendi ratio Dominae Guenard respondebat eius 
indoli et caracteri; habebat enim, uti deponit soror Margaritae, « un 
« caractére autoritaire, dominateur et méme orgueilleux. Tout le monde 
« pliait devant elle) méme mon pére. C’est ma mére qui gouvernait tout. 
« Nous, les enfants, nous n’essayons méme pas résister ». «Son carac- 
« tere, addit Marcorelle, était complexe. Extrémement aimable, quand 
« elle le voulait; elle était généralement capricieuse, et surtout trés auto- 
« ritaire, ne souffrant aucune autre autorité dans la maison que la 
« sienne ». Nec aliter testatur Donat: « Elle était sévére avec ses filles, 
« et par intermittence sa sévérité allait jusqu’aux éclats et A la violence, 
« méme a la brutalité ». Ex adverso Margarita ab omnibus testibus dici- 
tur. « Trés souple, trés obéissante, incapable de lui (matri) résister..... 
« son caractére avait été absolument pétri par sa mére ». 

Cum itaque actrix resistere non posset matris imperio. et, quocumque 
destituta foret auxitio et medio ad voluntatem matris flectendam, ut se 
a matrimonio contrahendo cum Iavelle liberaret, saepe de morte cogi- 
tavit. Hoe asserunt Maillard, Marcorelle et soror actricis, quae deponit: 
« Elle m’a dit souvent qu’elle aimerait mourir.... Elle me disait, auprés 
« d'une voie de chemin de fer: “ J’aimerais mieux me jeter sous un train, 
« que de me marier ,,. Ce propos elle me I’a répété journellement ». 

Haec constans sponsae repugnantia et matris coactio usque ad diem 
celebrationis matrimonii perdurarunt. Ad rem Donat: « Il y avait un anti- 
« pathie naturelle, qui alla s’aggravant 4 mesure qu’elle le connaissait 
« davantage et qu’on la pressa de l’accepter ». Et M. Marcorelle: « Ses 
« dispositions 4 légard de M. lavelle étaient aussi mauvaises que pos- 
« sibles et jamais elles n’ont varié.... Plus le moment s’approchait, plus 
« elle était effrayée ». Quod confirmat Maillard: « Plus la date du mariage 
« approchait, plus elle était triste, elle avait l’air d’une condamnée, qui se 
« consume de chagrin ». Nil proinde mirum si die matrimonii actrix 
tristem omnino se praebuerit. Immo, ut refert eius soror: « Elle avait 
« lair’ d’une condamnée a mort. Cette attitude a été trés remarquée 
« par les assistants ». Hinc citata Marcorelle: « Toute la journée du 

« mariage, Marguerite fut triste. Je n’ai assisté qu’a la messe ». Et paulo 
ante interrogata a iudice: « Croyez-vous que Mile Guenard a donné a 
« l’Eglise un libre et plein consentement ou au contraire un, consen- 
« tement forcé, sous l’empire de la crainte et des menaces? » reposuit: 
« Pour sir Marguerite a donné un consentement forcé sous empire de 
« la crainte et des menaces ». 


Initis nuptiis, cessavit quidem coactio, sed perseveravit aversio Mar- 
garitae in virum. Constat enim ipsam post voluptuarium nuptiarum iter 
interrogatam fuisse a propria institutrice: « Etes-vous contente? Avez- 
« vous bien de plaisir? ». Cui Margarita: « Du plaisir? Oh combien sou- 
« vent j’ai dit: “ Si le train pouvait m’écraser! ,,». Scimus etiam a Domina 
Marlet Margaritam nunquam [. Iavelle maritum appellasse: « Jamais je 
« ne lui ai entendu dire: “ mon mari ,,, mais seulement “ lui ,, ». Ulterius 
in Margarita, etiam post initas nuptias, propositum perseveravit filios 
non suscipiendi a I. Iavelle, prouti refert mox citata testis Marlet: « Je 
« recus, avant et aprés le mariage, cette confidence: qu’elle n’aurait jamais 
« d’enfants de son mari, parce qu’elle les execrerait comme lui ». Eadem 
habet monialis Bonnet, infirmaria, hoc factum narrans: « Environ un 
« an aprés le mariage, la Supérieure de ma communauté, étant’a l’étude de 
« M. favelle, lui demanda s’il n’avait pas d’enfants. I] repondit: “ Elle n’en 
« veut pas. Priez pour nous parce qu’elle ne m’aime pas ,,». Tandem, cum 
Margarita in morbum incidisset, qui perduravit per integros octo menses, 
monialis infirmaria, eius soror Maria Egraz et M. Marcorelle causam 
morbi tribuere « au chagrin qu'elle ressentait de ce mar age », prae- 
sertim quia Margarita nec a longe suspicabatur matrimonii sui nullitatem; 
ait enim. « Je pensais bien néanmoins que je faisais un mariage indis- 
« soluble. Je croyais que c’était fini, que je serais malheureuse toute ma 
« vie ». Ex quibus verbis explicatur quoque cur citius matrimonium non 
fuerit abruptum, et cur potius ex sponsi, quam ex sponsae voluntate, 
hoe acciderit. 

Omnia igitur adiuncta in caso, sive antecedentia, sive concomitantia, 
sive subsequentia matrimonii celebrationem in tuto ponunt matrimonium 
initum a Margarita Guenard cum [osepho Iavelle fuisse celebratum sub 
metu gravi saltem reverentiali. 


Quibus omnibus in iure et in facto perpensis, Nos infrascripti Audito- 
res de turno pro Tribunali sedentes et solum Deum prae oculis habentes, 
Christi nomine invocato, decernimus, declaramus et sententiamus: Con- 
stare de matrimonii nullitate in casu, seu ad propositum dubium respon- 
demus: Affirmative. 

Quare mandamus Ordinariis locorum et ministris Tribunalium ad 
quos spectat, ut exsecutioni demandent hanc nostram definitivam sen- 
tentiam et adversus reluctantes procedant ad normam sacrorum canonum 
et praesertim cap. 3, sess. XXV, De reform., Concilii Trid., iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis exstitura sint. 

Romae, in sede Tribunalis S. R. Rotae, die 2 aprilis 1917. 


Guilelmus Sebastianelli, Decanus, Ponens. 
Raphael Chimenti. 
Maximus Massimi. 


Ex Cancellaria, 14 aprilis 1917. 
Sac. T. Tani, Notarius. 

PONTIFICIA COMMISSIO 
AD CODICIS CANONES AUTHENTICE INTERPRETANDOS 


DE DUBIORUM SOLUTIONE. 


Commissio a Summo Pontifice instituta ad Codicis canones authen- 
tice interpretandos, in plenario coetu die 9 dec. 1917 habito, statuit 
respondendum esse tantum dubiis propositis ab Ordinariis, a Superio- 
ribus maioribus Ordinum et Congregationum religiosarum, etc., non 
vero iis quae proponantur a privatis personis, nisi mediante proprio 
Ordinario. 

Romae, 9 decembris 1917. 


P. Carp. Gasparri, Praeses. 


Aloisius Sincero, Secretarius. 


= 

DIARIUM ROMANAE CURIAE 


S. CONGREGAZIONE DEI RITI 


Martedi 15 gennaio 1918, nel Palazzo Apostolico Vaticano, si é tenuta 
la Congregazione Ordinaria, nella quale al giudizio degli Emi e Rmi Signori 
Cardinali componenti la medesima, sono state sottoposte le seguenti materie: 


1. Introduzione della Causa di beatificazione e canonizzazione della 
Serva di Dio Anna Maria Lapini, Fondatrice dell’ Istituto delle Povere Figlie 
dalle Sacre Stimmate. 

%. Conferma del culto da tempo immemorabile prestato al Servo di Dio 
Nonio Alvarez Pereira, Laico Professo dell’ Ordine dei Carmelitani Calzati. 

3. Approvazione e concessione della Messa e dell’ Officio proprio in 
onore della Beata Anna da S. Bartolomeo, religiosa professa dell’Ordine dei 
Carmelitani Scalzi. 

4. Intorno alla revisione degli scritti della Serva di Dio Maria Assunta 
Pallotta, religiosa professa dell’Istituto delle Suore Francescane Missionarie 
di Maria. 

5. E alla revisione degli scritti del Servo di Dio Domenico Spatafora, 
Sacerdote professo dell’Ordine dei Predicatori. 


SEGRETERIA DI STATO 


NOMINE 


Con Biglietti della Segreteria di Stato il Santo Padre si é degnato di 
nominare: : 


11 gennaio 1918. L’ Emo signor cardinale Antonio Vico, Protettore dell’ Isti- 
tuto delle Ancelle dell’ Immacolato Cuore di Maria, 
di Lerida. 

» » » I Rmhi PP. Alberto Grammatico, dei Carmelitani dell’ Antica 
Osservanza, e Francesco Laner, dei Frati Minori 
Conventuali, Consultori della S. Congregazione 

° dei Sacramenti. 

24 > > Rmhi PP. Stefano Ignudi, dei Frati Minori Conventuali, e 
Antonio Delpuch, dei Missionari d’Africa, Con- 
sultori della S. Congregazione dei Seminari e 
delle Universita degli Studi. 

25 gennaio 1918. I1 Riho P. Tommaso Rodriguez, Priore Generale dei Romi- 
tani di Sant’Agostino, Consultore della S. Con- 
gregazione Concistoriale. 

26 » » Mons. Carlo Pietropaoli, arcivescovo tit. di Calcide, Con- 
sultore della S. Congregazione dei Sacramenti e 
della S. Congregazione degli affari ecclesiastici 
straordinari. 


Con Biglietto della Segreteria di Stato il Santo Padre si é degnato di pro- 
muovere : 


5 gennaio 1918. Mons. Clemente Micara, da Uditore di Nungziatura di se- 
conda classe a Uditore di prima classe. 


Con Brevi Apostolici il Santo Padre si é degnato di nominare: 


Assistenti al Soglio Pontificio : 
20 dicembre 1917. Mons. Riccardo Lacy, Vescovo di Middlesborough: 
17 gennaio 1918. Mons. Claudio Bardel, Vescovo di Séez. 
Protonotari apostolici ad instar participantium : 
21 dicembre 1917. Mons. Crescente Errazuriz, dell’archidiocesi di Santiago del 


Cile. 
22 gennaio 1918. Mons. Francesco Negroni, della diocesi di Acqui. 
» > » Mons. Angelo Luigi Lepeltier, dell’ archidiocesi di Rouen. 


Prelatt Domestici di S. S.: 


13 agosto 1917. Mons. Carloto Fernandes da Silva Tavora, dell’archidiocesi 
di Marianna. 
8 gennaio 1918. Mons. Alessandro Tonnarelli, della diocesi di Matelica. 


17 » » Mons. Emilio Périer, dell’archidiocesi di Rouen. 

» Mons. Ernesto Prudent, della medesima archidiocesi. 

19 . » Mons. Zeffirino Lahaye, della diocesi di Nicolet. 
ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’Ordine di S. Gregorio Magno, classe civile: 


30 dicembre 1917. Al sig. Eugenio Cisterna, della diocesi di Albano. 
3 gennaio 1918. Al sig. Edoardo Cash, della diocesi di Leeds. 
17 » » Al sig. Paolo Gilles Guillard, dell’archidiocesi di Rouen. 


= 

Il Cavalierato dell’Ordine di S. Gregorio Magno, classe civile: 


19 dicembre 1917. Al sig. dott. Carlo Decristoforis, della diocesi di Casale. 

30 . » Al sig. Rodolfo Klein, dell'archidiocesi di Vienna. 

4 gennaio 1918. Al sig. Vittore Lespine, dell’archidiocesi di Tolosa. 

17 » Al sig. Edmondo Giorgio Morin, dell’archidiocesi di Rouen. 

» » Al sig. Ludovico Delamare, della medesima archidiocesi. 

- > Al sig. Antimo Donnay, della medesima archidiocesi. 

Al sig. Carlo Pietro Desiderato Gonet, della medesima 
archidiocesi. 

23 » Al sig. Francesco Turchi, di Roma. 


La Commenda con Placca dell’ Ordine di S. Silvestro Papa: 


15 gennaio 1918. Al sig. Giovanni Franco Monteiro, del Patriarcato di Li- 
sbona. 


Il Cavalierato dell’Ordine di S. Silvestro Papa: 
18 giugno 1917. Al sig. Stanislao Szwajkart, dell’archidiocesi di Chicago. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


7 dicembre 1917. Mons. Balduino Migliarese, dell’archidiocesi di Benevento. 
31 > » Mons. Carlo Smith, della diocesi di Plymouth. 

- » » Mons. Cesare Pecorari, aiutante di studio nella S. Congre- 

gazione di Propaganda Fide. 

4 gennaio 1918. Mons. Federico Northcote, della diocesi di Southwark. 
10 > » ~° Mons. Lino de Sousa, della diocesi di Cochim (Indie Orient.). 
~ - » Mons. Teodorico De Angelis, dell’archidiocesi di Benevento. 
26 » Mons. Emilio Alvarez Martinez, della diocesi di Osma. 


Cameriert d'onore in abito paonaazo di S. S.: 


4 gennaio 1918. Mons. Gregorio Rensing, della diocesi di Minster. 
18 » » Mons. Gaetano Delafontaine, della diocesi di Rouen. 
265 - » Mons. Leone Morancé, della diocesi di Mans. 


NECROLOGIO 


23 gennaio 1918. Mons. Luigi Lazzareschi, arcivescovo tit. d’ Iconio. 

